එංගලන්තය සහ ශ්‍රී ලංකාව අතර පසුගියදා පැවති පස්වැනි එක්දින තරඟයේදී 45 වැනි පන්දු ඕවරයේදී පන්දු යවමින් සිටි සචිත්‍ර සේනානායක විසින් ඒ අවස්තාවේදී පන්දු යවන්නාගේ අන්තයේ රැදී සිටි ජොස් බට්ලර් තමාගේ සීමා ඉර අබිභවා ඉදිරියට ගොස් සිටි බැවින් කඩුල්ල බිඳදමා [පන්දුව යැවීමට පෙර ]ඔහු දැවීගිය ක්‍රීඩකයකු මෙන් නම්කරන මෙන් විනිසුරු ගෙන් ඉල්ලා සිටියේය.ඊට පෙර ඕවරයේදීද සේනානායක විසින් දෙවරක්ම එසේ නොකරන මෙන් බට්ලර් වෙත අවවාද කරන ලදී.ශ්‍රී ලංකා පිලේ නායක ඇන්ජෙලෝ මැතිව්ස් ගෙන්ද ඒ පිලිබඳ විමසූ විනිසුරු බට්ලර් දැවී ගිය ක්‍රීඩකයකු සේ නම් කළේය.මෙසේ ක්‍රීඩකයකු දවා ගැනීම "මන්කාඩ්" කිරීම ලෙස හඳුන්වන අතර 1947 තරඟයකදී ඉන්දීය ක්‍රීඩක විනෝ මන්කාඩ් විසින් මෙවැනි ඉල්ලීමක් කලපසු දැන් එය ජාත්‍යන්තර ක්‍රිකට් නීතියක් බවට පත්ව ඇත.කෙසේවුවත් තරඟයෙන් පසුව එංගලන්තය චෝදනා කලේ ශ්‍රීලංකා පිල විසින් ක්‍රීඩාවේ ජීව ගුණයට හානිවන අයුරින් එම දවාගැනීම කල බවටයි.එසේම ඉදිරියේදී ශ්‍රී ලංකාව සමග පැවැත්වෙන තරඟ සඳහා එය අනිටු බලපෑමක් ඇතිකරවන්නක් බවයි.ශ්‍රී ලංකාව එංගලන්තයේ යටත් විජිතයක්ව පැවතී පසුව නිදහස ලැබූ රටක් වන අතර ක්‍රිකට් ක්‍රීඩාව මෙරටට හඳුන්වාදෙන ලද්දේ එංගලන්ත ජාතිකයින් විසිනි.ක්‍රිකට් ක්‍රීඩාවේ බොහෝ නීති සකස්කර ඇත්තේ එංගලන්ත ජාතිකයින් විසිනි.පෙර කතාව සහ පසුව පැවසු සිද්දිය අතර කිසිදු සමානකමක් නොමැති අතර ඔබට එම කතාවල යම් සමානකමක් හැගේ නම් ගැත්තාට සමාව දුන මැනවි.